stanford-oval/wikipedia huggingface dataset:
DEFCON (peli)

| DEFCON |
| --- | --- |

Kehittäjä:  Introversion Software
Julkaisija:  Introversion Software Valve Software (Steam)
Jakelija:  Steam ja GOG.com
Suunnittelija:  Gary Chambers Chris Delay
Julkaistu:  29. syyskuuta 2006
Lajityyppi:  Strategiapeli
Pelimuoto:  Yksinpeli Moninpeli
Ikäluokitus:  PEGI 7  USK 16 
Alusta:  Windows Linux Mac OS X
Jakelumuoto:  CD Steam Online-lataus
Lisää peliartikkeleitaVideopelien teemasivulla
Infobox OK    : 
DEFCON on brittiläisen pelitalo Introversion Softwaren kehittämä reaaliaikainen strategiapeli, joka julkaistiin 29. syyskuuta 2006. Pelissä pelaajan tehtävänä on valita hallintaansa oma manner ja sitten voittaa tuhoisa ydinsota muita mantereita vastaan. Peli on saanut suuresti vaikutteita ydinsotaa käsittelevistä elokuvista, kuten Tohtori Outolempi, Sotaleikit ja Pommin varjossa.
Vaikka pelin voikin maksullisesti ladata Internetissä, on siitä olemassa myös paketoitu myyntiversio, jonka tosin voi ostaa ainoastaan Introversionin verkkokaupasta. Introversionin verkkokaupan ohella peliä markkinoi myös Valve Corporation Steam-ohjelmansa kautta.
Pelaaminen > Yleistä

DEFCON on toteutettu 1980-luvun tyylisellä vektorigrafiikalla, ja pelin maailmankartta muistuttaakin suuresti sodanjohdon digitaalisia tietokonekarttoja. Pelaajan tarkoituksena on pelimuodosta riippuen tuhota mahdollisimman paljon vihollisen ohjussiiloja, lentotukikohtia ja asutuskeskuksia ydinaseiden avulla tai suojata omaa väestöään. Koska kaikki pelaajat kärsivät pahoja tappioita, pelin voittaa se, joka kärsinyt vähiten menetyksiä ja aiheuttanut eniten tuhoa vihollisilleen. Ydinsodasta selviytyneiden ja siinä menehtyneiden määrällä on suuri vaikutus pelaajan saamiin pisteisiin.
Pelissä jokaisella osapuolella on tasapuoliset mahdollisuudet voittoon, sillä jokaisella osanottajalla on saman verran yksiköitä. Pelissä ei kerätä raaka-aineita tai rakenneta uusia yksiköitä ja rakennuksia. Sen vuoksi pelin voittoon tarvitaankin nopeita refleksejä, strategista ajattelua ja tehokkaita taktiikoita. Pelaajan on opittava hyökkämään ja puolustamaan samanaikaisesti, sillä pelkkä hyökkäys on hyvin riskialtista ja jättää pelaajan avoimeksi vihollisen ydinaseiskuille.
Peliä voi pelata erilaisilla asetuksilla. Esimerkiksi pisteiden määrityksen voi valita niin, että eniten ydinhyökkäyksestä selviytyneitä omaava pelaaja voittaa koko pelin. Myös pelin nopeuden voi asettaa 15 minuutin pikapeliksi, sekä vaihtoehtoisesti reaaliaikaiseksi, jolloin pelin pituus voi olla kuusi tuntia.
Pelaaminen > Pelialueet

Pelissä on kuusi eri osapuolta, joista yhden pelaaja tai tekoäly voi valita. Nämä ovat:
Aasia: Sisältää koko Aasian, lukuun ottamatta Kazakstania ja Mongoliaa.
Afrikka: Sisältää koko Afrikan, lukuun ottamatta Egyptin Aasian puoleista osaa.
Eurooppa: Sisältää koko Euroopan.
Latinalainen Amerikka: Sisältää koko Keski- ja Etelä-Amerikan.
Pohjois-Amerikka: Sisältää Yhdysvallat ja Kanadan.
Venäjä: Sisältää koko Venäjän.
Pelissä on myös muutamia alueita, jotka eivät kuulu millekään osapuolelle. Näitä ovat Etelämanner, Grönlanti, Kazakstan, Länsi-Intia, Oseania ja Turkki.
Pelaaminen > Yksiköt

DEFCON:ssa pelaaja saa alussa asetella kartalle omalle maa- ja merialueelleensa joukon yksiköitä, joita on jokaisella osapuolella yhtä paljon. Yksiköitä ei voi rakentaa, joten yksiköiden menettäminen voi heikentää suurestikin pelaajan hyökkäys- ja puolustuskykyä. Pelaajalla on vain rajallinen näkökyky, joten yksiköiden oman havaintokyvyn hyödyntäminen on tärkeää.
Pelaaminen > Yksiköt > Rakennukset

Lentotukikohta (engl. Airbase) toimii hävittäjien ja pommittajien laukaisualustana ja tankkauspisteenä. Niitä on pelin alussa neljä kappaletta.
Ohjussiilo (engl. Missle silo) on pelin tärkein rakennus. Ohjussiilot kykenevät toimimaan ilmapuolustusasemina ja ovat pelin ainoita yksiköitä, jotka voivat ampua alas vihollisen ydinohjuksia. Siilot voi DEFCON 1 -tilassa asettaa hyökkäystilaan, jolloin ne eivät kykene ilmatorjuntaan, mutta voivat laukaista rajattoman kantomatkan omaavia ydinohjuksia. Yhdessä siilossa on kymmenen ohjusta.
Tutka (engl. Radar) tarjoaa pelaajalle suuren näkökentän. Tutkien tuhoamiseen vaaditaan ainoastaan yksi ydinaseisku tai tutkan päälle putoava lentoalus.
Pelaaminen > Yksiköt > Laivastot

Lentotukialus (engl. Carrier) on liikkuva lentotukikohta, josta voidaan laukaista hävittäjiä ja pommittajia. Lentotukialusten varustukseen kuuluvat myös kaikuluotain ja syvyyspommeja, joten ne voivat torjua sukellusveneitä niiden ollessa sukelluksissa. Lentotukialukset eivät kuitenkaan kykene taistelemaan taistelulaivoja vastaan suoraan, joten niiden täytyy luottaa lähettämiensä lentokoneiden ja oman puolensa taistelulaivojen antamaan suojaan.
Taistelulaiva (engl. Battleship) on kestävä sota-alus, joka kykenee suojelemaan oman puolensa lentotukialuksia ja sukellusveneitä vihollisen laivoja ja lentokoneita vastaan.
Sukellusvene (engl. Submarine) kykenee kulkemaan veden alla, joten ne ovat näkymättömiä viholliselle. Sukellusveneiden tutka on hyvin lyhyt kantoinen, joten niiden on käytettävä kaikuluotausta. Sukellusveneet voivat laukaista ydinohjuksia, mutta silloin niiden noustava pinnalle laukaisua varten. Sukellusveneen ydinkärkien kantomatka on noin puolet pommikoneiden kantomatkasta.
Pelaaminen > Yksiköt > Lentokoneet

Hävittäjä (engl. Fighter) on nopea taistelulentokone, joka voi hyökätä vihollisen laivojen ja lentokoneiden kimppuun. Hävittäjät ovat tehokkaita erityisesti pommittajia vastaan, mutta niissä ei ole ydinaseita, joten ne eivät kykene hyökkäämään kaupunkeihin. Nopeutensa vuoksi hävittäjät ovat hyviä tiedustelussa, vaikka niiden lyhyt kantama rajoittaakin niiden tiedustelumahdollisuuksia.
Pommikone (engl. Bomber) on lentokone, joka kykenee tuhoamaan kaupunkeja ydinasein. Pommikoneilla on hyvin pitkä kantama, noin puolet pelikartasta. Pommittajan ohjuslaukaisu ei, ohjussiloista ja sukellusveneistä poiketen, aiheuta viholliselle hälytystä, mikä tekee pommikoneista tehokkaita yllätyshyökkäyksissä. Ne ovat kuitenkin heikkoja hävittäjiä, taistelulaivoja ja ilmatorjuntatilassa olevia ohjussiiloja vastaan.
Pelaaminen > DEFCON-tasot

DEFCON:ssa on viisi vaihetta, joiden kautta peli etenee aina alusta loppuun:
| DEFCON | Tilanne | Alkaa |
| --- | --- | --- |
| 5 | Ei vihamielistä toimintaa. Pelaajat voivat asetella yksiköitään kartalle. Yksiköt kykenevät liikkumaan vapaasti. | Pelin aloituksesta |
| 4 | Ei vihamielistä toimintaa. Pelaaja näkee tutkan kantaman sisäpuolella olevat vihollisyksiköt. Jäljellä olevat yksiköt voidaan asetella kartalle. | 6 minuuttia pelin aloituksesta |
| 3 | Laivastojen ja lentokoneiden välinen taistelu on sallittua. Yksiköt voivat tulittaa toisiaan, mutta niitä ei voi enää asetella kartalle. | 12 minuuttia pelin aloituksesta |
| 2 | Ei muutosta DEFCON 3:sta. | 20 minuuttia pelin aloituksesta |
| 1 | Ydinaseiden käyttö on sallittua. Kaikkien ohjussiilojen ICBM-, sukellusveneiden MRBM- ja pommikoneiden SRBM-ydinkärjet ovat pelaajan toimintakäytössä. | 30 minuuttia pelin aloituksesta |
Aiheesta muualla

Virallinen kotisivusto (englanniksi)
Erkki Kupari

| Erkki Kupari |
| --- | --- |
 Kupari keväällä 2024.
Henkilötiedot
Koko nimi:  Erkki Juhani Kupari
Syntynyt: 26. elokuuta 1951 (ikä 73) Tampere
Kansalaisuus:  Suomi
Ammatti:  toimittaja, tv-ohjaaja, aikuisopettaja ja kirjailija.
Puoliso:  Ritva Kupari (1976-1988) Tiina-Maija Lehtonen (1995-2012)
Lapset:  2
Toimittaja
Media:  Yleisradio
Koulutus:  Askartelunohjaaja (1971)  Sosionomi (1976)  Aikuiskasvatuksen maisteri (1980)
Televisio:  Yleisradio
Ohjelmat:  Torstai on toivoa täynnä  Heitto neljään suuntaan  Kotikatu
Dokumentit:  Ei mikään viiden tähden hotelli
Lehti:  Kymen Sanomat  Rannantaikaa-lehti  Kaakonkulma
Erkki Juhani Kupari (s. 26. elokuuta 1951) on suomalainen toimittaja ja tv-ohjaaja, aikuisopettaja ja kirjailija. Hän on ollut töissä muun muassa mainostoimistoissa, Yleisradiossa ja Suomen Journalistiliitossa. Hän asuu Helsingissä. Vanhemmat ovat Pentti Kupari (1921-2007) ja Annikki Kupari os. Vehkalahti (1923-2016), veli Kari Kupari (1957).
Elämänvaiheet

Erkki Kupari syntyi Tampereella ja lapsuuden perhe muutti Hämeenlinnaan edistysmielisessä osuusliikkeessä OTK:lla töissä olleen isän töiden takia vuodenvaihteessa 1960. Kupari kävi keskikoulun Hämeenlinnan lyseossa. Hän valmistui askartelunohjaajaksi 1971, sosionomiksi 1976 ja aikuiskasvatuksen maisteriksi 1980 Tampereen yliopistosta. Opinnoista hänelle jäi parhaiten mieleen taidehistorian luennoilta muodista puhuttaessa Maila-Katriina Tuominen Vakkarin kanta, että musta ei ole väri. Työt ovat vieneet hänet Lappeenrantaan, Kotkaan, Lahteen ja lopulta Helsinkiin.
Kuparin isä oli taitava harrastajavalokuvaaja, ja vaikutti poikansa kiinnostukseen taiteisiin. Elokuvakerhoharrastus vei lopulta ammattiin tv-ohjaajana YLE:ssä. Aikuiskasvatuksen ja myöhemmät työnohjauksen opinnot johtivat myös erilaisiin koulutustehtäviin media-alalla.
Kupari kiinnostui yhteiskunnallisista asioista jo koululaisena 1960-luvun puolivälissä. Hänestä tuli 16-vuotiaana E-osuusliikkeen myymälätoimikunnan jäsen. Hän oli mukana hämeenlinnalaisen Apartado -nimisen undergroundlehden tekemisessä ja perustamassa kolmannen maailman yhdistystä Tricontia. Nuoruudessaan hän orientoitui vasemmistolaiseen liikkeeseen. Isän ja lapsuuden kotipihan miesten sotakokemukset johtivat jo nuorena mukaan rauhanliikkeen toimintaan.
Kotkassa hän oli perustamassa Kotka Jazz ry:tä ja Helsingissä Olutsiltaa ja sen osastoja Klamilaan ja Kotkaan.
Työura

Kupari (ks. LInkedIn oli askartelunohjaajana Lappeenrannassa ennen sosionomiopintoja. Sosionomin tutkinnon jälkeen hän oli sosiaaliterapeuttina Kymen A-klinikalla Kotkassa viisi vuotta. Aikuiskasvatuksen opintojen jälkeen hän oli Helsingin yliopiston Lahden tutkimus- ja koulutuskeskuksen suunnittelijana. Muutto Helsinkiin vei töihin mainostoimistoihin copywriterin töihin. Samaan aikaan hän teki Yleisradioon kaksi vuotta suoraa aamuohjelmaa Torstai on toivoa täynnä. Ylen TV1:n viihdetoimituksessa hän oli 1976-1987 toimittaja ja ohjaaja. Hän teki ohjelmia tanssista musiikkiin ja tietokilpailuista dokumentteihin. Ylen ammattiopistossa hän oli myös tuntiopettajana, ja oli TV1 toimitusosaston luottamusmies. Kupari oli myös mukana monessa Ylen kehityshankkeessa kuten varhaisessa HDTV-kokeilussa.
Hän oli Koulutusstudio Alexiksen koulutuspäällikkö Tuusulassa ja projektipäällikkö Helsingin ammattikorkeakoulujen viestinnän opetuksen selvittäjänä.
Suomen Journalistiliitossa Kupari oli työehtoasiamies 2002-2014. Työehtoasioiden lisäksi hän vastasi konsernitoiminnasta ja luottamushenkilöiden koulutuksesta. Siinä hän käytti pedagogisena menetelmänä vertaisoppimista ja dialogia ongelmien ratkaisussa. Hän järjesti koulutuksia myös yhdessä työnantajaliiton kanssa, ja oli luottamushenkilöiden työnohjaaja ja liiton toimiston pääluottamusmies kriisiaikana.
Kupari oli perustamassa Suomen Yhteisöakatemiaa (SYA) 2013, ja oli sen toiminnassa mukana alkuaikoina.
Julkaisuja

Kuparin työryhmä sai Elokuvataiteen valtionpalkinnon tv-elokuvasta Heitto neljään suuntaan. Ryhmän muut jäsenet olivat Mirja Tukiainen koreografia, Antero Takala kuvaaja, Harri Rautila aikido ja Juhani Nuorvala musiikki. Hän ohjasi myös muun muassa Kotikatua ja Suomen Euroviisukarsintoja. Erityinen oli eteläafrikkalaisen ANC:n johtohenkilön Dennis Goldbergin Lontoossa Juha Rekolan kanssa tehty haastattelu nelinkertaiseen elinkautiseen tuomitun Goldbergin vankilavuosista Ei mikään viiden tähden hotelli.
Hän on kirjoittanut runokokoelmat: Housut pilvissä, Enostone, Turku, 2002, Kalsaripäiviä, Enostone, Turku, 2004, Saapasnahkahousut, Enostone, Turku, 2005, Ihana loma, Enostone, Turku, 2006, Keinuuko kummitus, Reuna, Kouvola 2019. Julkaisematon näytelmä 2017.
Pakinoita hän on julkaissut muun muassa Kymen Sanomissa 2015–2018 ja 2009, Rannantaikaa-lehdessä https://rantai.fi/ 2009–2019 ja Kaakonkulmassa 2009-. Rauhanpuolustaja-lehteä hän on avustanut 1984–88 ja 2019-.
Yksityiselämä

Kupari on ollut naimisissa Ritva Kuparin os. Rinne (1976-1988), lapset Laura (1978) ja Mikko (1980), ja Tiina-Maija Lehtosen (1995-2012) kanssa.
Yksityiselämä > Harrastukset

Erkki Kupari harrastaa kävelyä kaupungissa ja metsissä, valokuva- ja kuvataidetta, pyöräilyä, talviuintia, metsämarjojen poimintaa, oopperaa ja balettia. Hänellä on Virolahden Klamilassa talo, joka on pieni viinitila Peacemaker Winery.
Eronneiden lapsia

| Eronneiden lapsia> Children of Divorce |
| --- | --- |

Ohjaaja:  Frank Lloyd Josef von Sternberg
Käsikirjoittaja:  Louis D. Lighton Hope Loring Adela Rogers St. Johns Välitekstit: Alfred Hustwick
Perustuu:  Owen Johnsonin romaaniin Children of Divorce
Tuottaja:  Jesse L. Lasky Adolph Zukor B. P. Schulberg E. Lloyd Sheldon
Kuvaaja:  Norbert Brodine Victor Milner
Pääosat:  Clara Bow Esther Ralston Gary Cooper
Valmistustiedot
Valmistusmaa:   Yhdysvallat
Tuotantoyhtiö:  Famous Players-Lasky Corporation
Levittäjä:  Paramount Pictures
Ensi-ilta:  25. huhtikuuta 1927
Kesto:  70 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Eronneiden lapsia (engl. Children of Divorce) on Frank Lloydin ohjaama yhdysvaltalainen mykkäelokuva vuodelta 1927. Elokuva on genreltään romanttinen draama, ja sen pääosissa ovat Clara Bow, Esther Ralston ja Gary Cooper.
Eronneiden lapsia perustuu vuoden 1927 samannimiseen Owen Johnsonin kirjoittamaan romaaniin, jonka pohjalta Louis D. Lighton, Hope Loring ja Adela Rogers St. Johns laativat käsikirjoituksen. Famous Players-Lasky Corporation tuotti elokuvan, ja jakelijana toimi Paramount Pictures.
Eronneiden lapsia -elokuvan kopioita on säilynyt. Elokuva on kunnostettu, ja sitä säilytetään Yhdysvaltain kongressin kirjastossa.
Juoni

Nuori flapper-tyttö huijaa hänen lapsuudenaikaisen rakkaansa menemään naimisiin hänen kanssaan. Todellisuudessa mies rakastaa toista naista, mutta ei mennyt naimisiin hänen kanssaan avioeron pelossa. Monimutkaisuudet seuraavat pian...
Näyttelijät

| 0 | 1 | 2 |
| --- | --- | --- |
|  Clara Bow  | … |  Kitty Flanders   |
|  Esther Ralston  | … |  Jean Waddington   |
|  Gary Cooper  | … |  Edward D. "Ted" Larrabee   |
|  Einar Hanson  | … |  Prinssi Ludovico de Saxe   |
|  Norman Trevor  | … |  Herttua Henri de Goncourt   |
|  Hedda Hopper  | … |  Katherine Flanders   |
|  Edward Martindel  | … |  Tom Larrabee   |
|  Julia Swayne Gordon  | … |  Prinsessa de Saxe   |
|  Tom Ricketts  | … |  Sihteeri   |
|  Albert Gran  | … |  Herra Seymour   |
|  Iris Stuart  | … |  Mousie   |
|  Margaret Campbell  | … |  Abbedissa   |
|  Percy Williams  | … |  Manning   |
|  Joyce Coad  | … |  Kitty lapsena   |
|  Yvonne Pelletier  | … |  Jean lapsena   |
|  Don Marion  | … |  Ted lapsena   |
Tuotanto

Eronneiden lapsia -elokuvan tuotanto alkoi 26. marraskuuta vuonna 1926 ja päättyi seuraavana vuonna 15. tammikuuta. Elokuva kuvattiin Paramountin studioilla Los Angelesin Hollywoodissa, Kalifornian Pasadenassa ja Del Montessa.
Paramount kutsui Josef von Sternbergin kuvaamaan uusintaottoja ja uusia kohtauksia elokuvan tuotannon lopussa.
James Hallin oli alun perin tarkoitus näytellä miespääosa, mutta naispääosaa näyttelevä Clara Bow’n vaatimuksesta Gary Cooper kiinnitettiin rooliin. Rooli auttoi Cooperia supertähteyteen. Bow’lla ja Cooperilla oli romanssi elokuvan tuotannon aikaan.
Julkaisu ja vastaanotto

Eronneiden lapsia sai ensi-iltansa Yhdysvalloissa 25. huhtikuuta vuonna 1927. Suomessa elokuva julkaistiin 11. toukokuuta vuonna 1928. Eronneiden lapsia oli Yhdysvalloissa vuoden menestyneimpiä elokuvia Clara Bow’n muiden vuonna 1927 ilmestyneiden elokuvien rinnalla.
Aiheesta muualla

Eronneiden lapsia Internet Movie Databasessa (englanniksi)
Eronneiden lapsia Elonet.
Eronneiden lapsia AllMoviessa. (englanniksi)
Eronneiden lapsia SilentErassa (englanniksi)
Fantom (ohjelmointikieli)

Fantom on olio-ohjelmointia tukeva ohjelmointikieli, jota suoritetaan Java Virtual Machine (JVM) -ympäristössä ja on saatavilla myös .NET-alustalle. Kielen alkuperäinen nimi oli Fan, ja sen ovat suunnitelleet C-kielen perusteella virginialaiset Frankin veljekset vuonna 2005. Kieltä on päivitetty ainakin vuoteen 2019.
Fantomas

Fantomas, Fantômas voi tarkoittaa seuraavia:
Fantomas, ranskalainen rikosromaanisarja ja elokuvasarja
Fantomas, Louis Feuilladen ohjaama elokuvasarja 1913–1914
André Hunebellen ohjaamat elokuvat
Fantomas – sadan naamion mies (Fantômas), 1964
Fantomas nauraa kuolemalle (Fantômas se déchaîne), 1965
Fantomas uhkaa maailmaa (Fantômas contre Scotland Yard), 1967
Fantômas, Kaliforniassa perustettu metallimusiikkiyhtye
Fantômas, yhtyeen ensimmäinen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fantômas”, voi hakea sivunnimihaulla, laajalla sivunnimihaulla tai tekstihaulla.
FC Barcelona Femení

Fútbol Club Barcelona Femení on Espanjan pääsarjassa pelaava naisten jalkapallojoukkue. Se perustettiin vuonna 1988 nimellä Club Femení Barcelona, ja se on nykyisin osa FC Barcelona -seuraa. Barcelona on yksi naisten Primera Divisiónin perustajista. Joukkue on voittanut Espanjan mestaruuden seitsemän ja Espanjan cupin yhdeksän kertaa. Kaudella 2018–2019 se pelasi Mestarien liigan loppuottelussa, jonka se hävisi Lyonille 1–4. Kaudella 2020–2021 Barcelona voitti Mestarien liigan ensimmäisenä espanjalaisseurana; Göteborgissa pelatussa loppuottelussa se voitti Chelsean 4–0.
Joukkueen kotikenttä on 6 000 katsojan Estadi Johan Cruyff. Barcelonan ja Atlético Madridin välinen ottelu maaliskuussa 2019 rikkoi seurajoukkueiden kohtaamisen yleisömäärän maailmanennätyksen. Atléticon kotiottelua seurasi 60 739 katsojaa. Uusi kaikkia naisten otteluita koskeva yleisöennätys saavutettiin maaliskuussa 2022, kun FC Barcelona ja Real Madrid pelasivat Barcelonan Camp Noulla Mestarien liigan puolivälieräottelun 91 553 katsojan ollessa paikalla.
Saavutukset

Espanjan mestaruus
2012, 2013, 2014, 2015, 2020, 2021, 2022, 2023, 2024
Espanjan cup
1994, 2011, 2013, 2014, 2017, 2018, 2020, 2021, 2022
Copa Catalunya
2009, 2010, 2011, 2012, 2014, 2015, 2016, 2017, 2018, 2019
Mestarien liiga
2021, 2023
Aiheesta muualla

Seuran kotisivu
Finley Peter Dunne

Finley Peter Dunne vuonna 1915.
Finley Peter Dunne (10. heinäkuuta 1867 Chicago - 24. huhtikuuta 1936 New York) oli yhdysvaltalainen humoristi ja kirjailija.
Teokset

Mr. Dooley in Peace and in War (1899)
Mr. Dooley in the Hearts of His Countrymen (1899)
Mr. Dooley's Philosophy (1900)
Mr. Dooley's Opinions (1901)
Observations by Mr. Dooley (1902)
Dissertations by Mr. Dooley (1906)
Mr. Dooley Says (1910)
Mr. Dooley on Making a Will and Other Necessary Evils (1919)
Wikisitaateissa on kokoelma sitaatteja aiheesta .
Ethan Prow

| Ethan Prow |
| --- | --- |

Henkilötiedot
Syntynyt: 17. marraskuuta 1992 (ikä 31) Sauk Rapids, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  84 kg
Seura
Seura:  Buffalo Sabres
Sarja:  NHL
Pelaajaura
Pääsarjaura:  2016–
Aik. seurat:  Wilkes-Barre/Scranton (AHL)
Ethan Prow (s. 17. marraskuuta 1992 Sauk Rapids, Minnesota, Yhdysvallat) on yhdysvaltalainen jääkiekkoilija, joka edustaa NHL-seura Buffalo Sabresin organisaatiota.
Ura > Junioriura

Prow pelasi vuosien 2008–2010 aikana USHS:ssä, josta siirtyi kaudeksi 2010–2011 USHL:ään Des Moines Buccaneersin joukkueeseen. Prow pelasi Buccaneersissa kahden kauden aikana 115 ottelua, joissa teki kymmenen maalia sekä 36 syöttöpistettä eli yhteensä 46 tehopistettä.
Kaudeksi 2012–2013 Prow siirtyi NCAA-sarjassa pelaavaan St. Cloud Staten yliopistoon. Hän pelasi tulokaskaudellaan 39 ottelua tehden kolme maalia ja yhteensä 15 tehopistettä. Toisella ja kolmannella kaudellaan hän teki molemmilla samat tehopisteet 4+19=23. Viimeisellä yliopistokaudellaan, 2015–2016, Prow toimi joukkueensa kapteenina. Hän pelasi 37 ottelua tehden 38 tehopistettä. Hänen plus/miinus -saldonsa oli liigan yhdeksänneksi paras, +29. Kauden päätteeksi Prow voitti joukkueensa kanssa NCAA-mestaruuden, jonka lisäksi hän oli ehdolla parhaalle yliopistopelaajalle annettavan Hobey Baker Awardin saajaksi.
Ura > Ammattilaisura

Prowia ei varattu NHL:ään. Maaliskuun lopulla 2016 hän teki kahden vuoden mittaisen tulokassopimuksen Pittsburg Penguinsin kanssa. Sopimuksen teon jälkeen hän liittyi loppukaudeksi Penguinsin AHL:ssä pelaavaan farmiseuraan Wilkes-Barre/Scranton Penguinsiin. Prow ehti pelata AHL:ssä viisi runkosarjaottelua, joissa teki yhden syöttöpisteen sekä istui kolme kahden minuutin rangaistusta. Lisäksi hän pelasi kaksi pudotuspeliottelua ilman pisteitä.
Flaminia Simonetti

Flaminia Simonetti (s. 17. helmikuuta 1997) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa kuusi maaottelua. Hän edustaa kotimaassaan Interiä, johon hän siirtyi kesällä 2020. Hän on aiemmin edustanut Romaa ja Empolia.
Eurooppatie E136

E136 Romsdalenin laaksossa.
E136 tai Eurooppatie 136 on Ålesundin ja Dombåsin välinen eurooppatie Norjassa. Tien kokonaispituus on 223 kilometriä.
Flamingo (täsmennyssivu)

Flamingo tarkoittaa seuraavia asioita:
flamingo (Phoenicopterus roseus), lintulaji
flamingot (Phoenicopteridae), lintuheimo
Flamingo Las Vegas, hotelli ja kasino Las Vegasissa
Flamingo, viihde- ja hotellikeskus Vantaalla Kauppakeskus Jumbon vieressä
Flamingo Music, vuosina 1985–1996 toiminut suomalainen levy-yhtiö
Flamingo, Brandon Flowersin sooloalbumi vuodelta 2010
HMS Flamingo (L18), Britannian Kuninkaallisen laivaston sluuppi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Flamingo”, voi hakea sivunnimihaulla, laajalla sivunnimihaulla tai tekstihaulla.
Finlaysonin voimalaitos

| Finlaysonin voimalaitos |
| --- | --- |

Osoite:  Kanavaraitti 12
Sijainti:  Finlayson, Tampere
Koordinaatit:  61°30′09″N, 23°45′34″E
Rakennustyyppi:  energiantuotantorakennus
Valmistumisvuosi:  1926
Suunnittelija:  August Sandsund Jarl Eklund
Rakennuttaja:  Finlayson
Omistaja:  Tampereen kaupunki
Käyttäjä:  Tampereen Sähkölaitos
Tyylisuunta:  1920-luvun klassismi
Julkisivumateriaali:  punainen tiili
Kerrosluku:  2 
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Finlaysonin voimalaitos on vuonna 1926 valmistunut vesivoimala, joka sijaitsee Tammerkosken yläjuoksulla, Finlaysonin vanhalla tehdasalueella. Sen ovat suunnitelleet insinööri August Sandsund ja arkkitehti Jarl Eklund. Punatiilinen voimalarakennus edustaa tyyliltään klassismia. Alkuperäiseen koneistoon kuului kolme Tampellan valmistamaa turbiinia, jotka on myöhemmin uusittu.
Voimalaitos on Finlaysonin rakennuttama, mutta vuodesta 1996 lähtien se on ollut Tampereen kaupungin omistuksessa ja Tampereen Sähkölaitoksen käytössä.  Voimalan nykyinen teho on 4,4 megawattia. Sähkölaitoksella on koskessa myös kaksi muuta vesivoimalaa: Keskiputouksen voimalaitos (teholtaan 8,7 megawattia) ja Tampellan voimalaitos (teholtaan 3,3 megawattia). Näiden kolmen voimalan yhteenlaskettu sähköntuotanto on keskimääräisenä vesivuonna noin 60 gigawattituntia.
Finlaysonin voimalaitoksen putouskorkeus on 7 metriä.
Rakennuksen status

Finlaysonin voimalaitos liittyy kiinteästi Tammerkosken teollisuusmaisemaan, jonka Museovirasto on luokitellut valtakunnallisesti merkittäväksi rakennetuksi kulttuuriympäristöksi. Kaupungin asemakaavassa voimala on suojeltu. Se on määritelty rakennustaiteellisesti ja kulttuurihistoriallisesti arvokkaaksi sekä kaupunkikuvan säilymisen kannalta tärkeäksi rakennukseksi, jota ei saa purkaa. Korjaus- ja muutostyöt täytyy suorittaa niin, ettei niillä turmella kohteen rakennustaiteellisia arvoja.